女團Beanies成員之一的Kay李凱翹,日前推出首支個人單飛歌曲《分手的決心》。Kay為了出新歌傾囊而出,將近半年因為Beanies所賺到的錢都押上,她說:「除咗Beanies賺到嘅錢,連呢半年返菲林店part time、教瑜珈賺到嘅所有錢都擺咗喺做歌上,好耐無試過咁熱血,希望我嘅作品大家會喜歡同有共嗚。」
未入行當歌手前,Kay是一名空姐,做了8年後選擇裸辭,成為了獨立歌手,去年與Jaime, Geor, Winky及Chiutung組成唱作女團Beanies。眼見其他成員陸續單飛出solo歌曲,Kay亦趕上步伐,推出個人單曲《分手的泱心》。對於裸辭一事,Kay說:「原來全心全意做自己喜歡嘅嘢,真係好值得!由裸辭到而家,都係用緊自己嘅儲蓄,最希望可以有多啲班教,有多啲機會接主持工作,同埋要再慳啲。」Kay笑言自從裸辭後,成為了一位精明的消費者,最喜歡留意各樣的優惠。
《分手的決心》由Kay與Patrick Yip合作寫曲部份,填詞找來小克,編曲及監製由Patrick Yip負責。日前,Kay為歌曲拍攝MV,請來中學師弟KF做導演及曾參與ViuTV真人show節目《戀愛staycation》的林嘉宏當男主角,由於拍攝的景點很多,所以分了兩日拍攝。
喜歡攝影的Kay最難忘的除了是可以在黑房親手手沖黑白菲林,還有拍爆喊的過程,她說:「室內拍嗰日,一roll機就要我爆喊,本身好擔心,但好多謝我嘅acting coach(演戲導師) Donovan,佢好了解我,知道要點去引導我,喺我隔離一路講嘢,已經可以令我好快投入到個情緒爆喊出嚟!」另外,Kay表示第一日拍完外景,收工的時候租用的車卻忽然爆軚,她說:「最後全部人喺維修區嘅空地度等咗個半鐘,但係嗰個半鐘大家傾偈傾得好開心。」Kay表示以前做空姐,旅行佔了她的人生很大部份的時間,所以,MV其中一個景點是在機場維修區拍攝,令她重拾不少回憶,份外感觸和開心。
Kay透露今次的MV是想用第一身視覺去記錄,所以用了DV機去拍攝,至於MV及歌曲的故事,她說:「係講一對情侶一齊及同居多年,感情由濃轉淡,說好嘅冰島之旅已經去唔到。喺沖曬菲林及執拾家中物件時回憶以往種種,最後雖然係好唔捨得,但都係決定放手離去。」